Opinjoni tal-Kummissjoni skond l-Artikolu 251 (2), tielet sub-paragrafu, punt (c) tat-Trattat KE, dwar l-emenda(i) tal-Parlament Ewropew tal-pożizzjoni komuni tal-Kunsill fir-rigward ta’ proposta għall- direttiva tal-Parlament ewropew u tal-Kunsill dwar ir-rekwiżiti minimi tas-sikurezza tas-saħħa rigward ta' l-esponiment tal-ħaddiema għar-riskji kkawżati minn aġenti fiżiċi (radjazzjonijiet ottiċi) (id-19-il Direttiva individwali fit-tifsira ta' l-Artikolu 16(1) tad-Direttiva 89/391/KEE) li temenda l-proposta tal-Kummissjoni f'konformità ma' l-Artikolu 250(2) tat-Trattat tal-KE /* KUMM/2005/0526 finali - COD 1992/0449 */





[pic] | IL-KUMMISSJONI TAL-KOMUNITAJIET EWROPEJ | Brussell, il- 21.10.2005 KUMM(2005) 526 finali 1992/0449 (COD) OPINJONI TAL-KUMMISSJONI skond l-Artikolu 251 (2), tielet sub-paragrafu, punt (c) tat-Trattat KE, dwar l-emenda(i) tal-Parlament Ewropew tal-pożizzjoni komuni tal-Kunsill fir-rigward ta’ proposta għall- DIRETTIVA TAL-PARLAMENT EWROPEW U TAL-KUNSILL dwar ir-rekwiżiti minimi tas-sikurezza tas-saħħa rigward ta' l-esponiment tal-ħaddiema għar-riskji kkawżati minn aġenti fiżiċi (radjazzjonijiet ottiċi) (id-19-il Direttiva individwali fit-tifsira ta' l-Artikolu 16(1) tad-Direttiva 89/391/KEE) LI TEMENDA L-PROPOSTA TAL-KUMMISSJONI f'konformità ma' l-Artikolu 250(2) tat-Trattat tal-KE 1992/0449 (COD) OPINJONI TAL-KUMMISSJONIskond l-Artikolu 251 (2), tielet sub-paragrafu, punt (c) tat-Trattat KE,dwar l-emenda(i) tal-Parlament Ewropewtal-pożizzjoni komuni tal-Kunsill fir-rigward ta’ proposta għall- DIRETTIVA TAL-PARLAMENT EWROPEW U TAL-KUNSILL dwar ir-rekwiżiti minimi tas-sikurezza tas-saħħa rigward ta' l-esponiment tal-ħaddiema għar-riskji kkawżati minn aġenti fiżiċi (radjazzjonijiet ottiċi) (id-19-il Direttiva individwali fit-tifsira ta' l-Artikolu 16(1) tad-Direttiva 89/391/KEE) 1. L-isfond Il-Kummissjoni bagħtet il-proposta ta' direttiva msemmija hawn fuq, li tibbaża fuq l-Artikolu 118A tat-Trattat (l-Artikolu 137 il-ġdid), lill-Parlament Ewropew u lill-Kunsill fit-8 ta' Frar 1993 (COM(1992) 560 finali – 1992/0449 (COD)) Il-Kumitat Ekonomiku u Soċjali ta l-opinjoni tiegħu fid-30 ta' Ġunju 1993. Il-Kumitat tar-Reġjuni f'ittra ddatata t-13 ta' Jannar 2000 indika li ma kienx se jagħti opinjoni. Il-Parlament Ewropew adotta opinjoni fl-ewwel qari fl-20 ta' April 1994. Il-Kummissjoni laqgħet 23 emenda proposta mill-Parlament minn fost l-24 applikabbli għar-radjazzjonijiet ottiċi. Il-Kummissjoni bagħtet il-proposta emendata tagħha fit-8 ta' Lulju 1994. Il-Kunsill b'unanimità ddeċieda l-pożizzjoni komuni tiegħu fit-18 ta' April 2005. Fis-7 ta' Settembru 2005, il-Parlament Ewropew adotta fit-tieni qari 22 emenda għall-pożizzjoni komuni tal-Kunsill. Din l-Opinjoni tesponi l-pożizzjoni tal-Kummissjoni rigward l-emendi tal-Parlament Ewropew, f'konformità ma' l-Artikolu 251(2), it-tielet subparagrafu, punt (c), tat-Trattat. 2. L-għan tal-proposta Il-proposta oriġinali, li hija bbażata fuq l-Artikolu 118A tat-Trattat (issa l-Artikolu 137), tieħu s-sura ta' direttiva individwali fit-tifsira ta' l-Artikolu 16(1) tad-Direttiva ta' Qafas 89/391/KEE. Din il-proposta kellha l-għan li tħares is-saħħa u s-sikurezza tal-ħaddiem kontra r-riskji kkawżati mill-esponiment għal aġenti fiżiċi. Kienet tirrigwarda erba' aġenti fiżiċi: l-istorbju (riskji għas-smigħ), il-vibrazzjonijiet (riskji għad-dirgħajn, l-idejn u l-ġisem kollu), kampi elettromanjetiċi u r-radjazzjonijiet ottiċi (riskji għas-saħħa minn kurrenti indotti fil-ġisem, xokkijiet, ħruq u assorbiment ta' enerġija termali). Id-dispożizzjonijiet dwar il-vibrazzjoni, il-kampi elettromanjetiċi u r-radjazzjonijiet ottiċi huma ġodda, filwaqt li dawk li għandhom x'jaqsmu ma' l-istorbju diġà kienu jinsabu fid-Direttiva tal-Kunsill 86/188/KEE. B'mod ġenerali, il-Kunsill għażel li jikkonċentra fuq l-aġenti wieħed wieħed, billi jibda mill-vibrazzjonijiet. Id-delegazzjonijiet kollha, kif ukoll il-Kummissjoni, aċċettaw din l-istrateġija li tikkonsisti fin-negozjar ta' aspett wieħed kull darba tal-proposta tal-Kummissjoni, mingħajr ma jiġu abbandunati l-aspetti l-oħra, li baqgħu fuq l-aġenda tal-Kunsill bil-ħsieb li jiġu diskussi aktar 'il quddiem. Għall-ewwel tliet aġenti fiżiċi, li jkopru l-vibrazzjonijiet, l-istorbju u l-kampi elettromanjetiċi, il-Parlament Ewropew u l-Kunsill adottaw tliet direttivi, li huma d-Direttivi 2002/44/KE, 2003/10/KE u 2004/40/KE. Il-proposta attwali tikkostitwixxi r-raba' fażi fl-istrateġija ġenerali adottata mill-Kunsill li kull aġent fiżiku jiġi ttrattat f'direttiva individwali separata [1] . 3. L-opinjoni tal-Kummissjoni dwar l-emendi tal-Parlament Ewropew 3.1. Sinteżi tal-pożizzjoni tal-Kummissjoni Il-Kummissjoni hija fil-qagħda li tilqa' għal kollox l-emendi kollha tal-Parlament Ewropew, ħlief għall-emenda 5. Jidhrilha li 9 minn dawn l-emendi (1, 2, 3, 6, 8, 9, 10, 11 u 12) jikkompletaw u jtejbu t-test tal-pożizzjoni komuni, u jsaħħu d-dispożizzjonijiet tal-pożizzjoni komuni rigward is-sorveljanza tas-saħħa; tqis ukoll li l-aċċettazzjoni taż-żewġ emendi l-oħra (4 u 13) sejra tiffaċilita l-ilħiq ta' kompromess f'qasir żmien. F'dak li jirrigwarda l-10 emendi li ġew adottati u li huma maħsuba biex jeskludu mill-pożizzjoni komuni riskji kkawżati mill-esponiment tal-ħaddiema għar-radjazzjonijiet ta' oriġini naturali (20, 22, 23, 25, 26, 28, 29, 30, 31 u 32), il-Kummissjoni tikkunsidra li għandha tqarreb il-pożizzjoni tagħha għat-tħassib tal-Parlament, filwaqt li tinnota li dan sejjer jeskludi mill-benefiċċju tad-direttiva lill-ħaddiema li jkunu esposti għar-riskji kkawżati mir-radjazzjonijiet ottiċi ta' oriġini naturali (ewlenija fosthom ix-xemx). 3.2. L-emendi tal-Parlament fit-tieni qari 3.2.1. Emendi aċċettati 3.2.1.1. Emenda 1 ("referenza għall-prevenzjoni u l-individwazzjoni bikrija ta' l-effetti fuq is-saħħa ") (Premessa 4(a), ġdida) Din l-emenda tippreċiża l-miri tad-direttiva f'dak li jirrigwarda s-saħħa tal-ħaddiema u tindika l-ħtieġa li l-enfasi jitqiegħed fuq l-aspetti tal-prevenzjoni u ta' l-individwazzjoni bikrija. Dan it-test huwa eqreb lejn it-test tal-proposta oriġinali tal-Kummissjoni milli huwa t-test tal-pożizzjoni komuni. Għaldaqstant il-Kummissjoni taċċetta din l-emenda. 3.2.1.2. Emenda 2 ("preċiżazzjonijiet dwar il-kuntest ta' l-istabbiliment ta' rekwiżiti minimi) (Premessa 5) Il-Kummissjoni taċċetta din l-emenda li tqawwi l-espressjoni lingwistika ta' l-obbligu f'sentenza li tfakkar li jeħtieġ li d-Direttiva ma sservix (minflok li ma għandhiex isservi ) biex tiġġustifika pass lura mill-qagħda diġà eżistenti f'kull wieħed mill-Istati Membri. 3.2.1.3. Emenda 3 ("komplementarjetà mad-Direttivi dwar il-'prodotti'") (Premessa 11) Din l-emenda żżid preċiżazzjoni mal-Premessa, li tistipula li, meta min iħaddem jagħmel evalwazzjoni tar-riskji, mhux meħtieġ li jirrepeti l-miżuri diġà meħuda mill-manufatturi tat-tagħmir li jipproduċi r-radjazzjonijiet ottiċi, sakemm dan it-tagħmir issirlu manutenzjoni adegwata u regolari . Din il-preċiżazzjoni hija siewja u hija aċċettata mill-Kummissjoni. 3.2.1.4. Emenda 4 ("il-ħruġ mill-Kummissjoni ta' gwida għall-prassi t-tajba") (Premessa 13(a) (ġdida)) Din l-emenda tindika l-ħtieġa li jinħareġ gwida għall-prassi t-tajba biex tgħin lil min iħaddem jifhem aħjar id-dispożizzjonijiet tekniċi tad-Direttiva, u tistieden lill-Kummissjni biex dan twettqu. Il-Kummissjoni tista' taċċetta din l-emenda, anki jekk din ma tidhirx sintonizzata mal-ftehim interistituzzjonali dwar il-kwalità tat-tfassil leġiżlattiv tal-Komunità (ara wkoll l-emenda 13), bil-għan li tiffaċilita l-ilħiq ta' kompromess f'qasir żmien. 3.2.1.5. Emenda 6 ("miżuri li għandhom jittieħdu fil-każ tal-possibbiltà li jinqabżu l-valuri ta' limitu ta' l-esponiment") (Artikolu 5(2), il-parti introduttorja) Din l-emenda tenfasizza l-importanza tal-miżura li għandha tittieħed meta l-evalwazzjoni tar-riskji li l-ħaddiema jistgħu jkunu esposti għalihom turi l-possibbiltà li jinqabżu l-valuri ta' limitu ta' l-esponiment. Il-Kummissjoni taċċetta din l-emenda. 3.2.1.6 Emenda 8 ("referenza għall-prevenzjoni u l-individwazzjoni bikrija ta' l-effetti fuq is-saħħa u modalitajiet tas-sorveljanza medika") ( Artikolu 8(1)) Din l-emenda tippreċiża l-miri tad-direttiva f'dak li jirrigwarda s-saħħa tal-ħaddiema u tindika l-ħtieġa li l-enfasi titqiegħed fuq l-aspetti tal-prevenzjoni u ta' l-individwazzjoni bikrija. Barra minn hekk, tissimplifika l-parti tal-paragrafu li tirrigwarda d-dispożizzjonijiet maħsuba biex jiżguraw sorveljanza adegwata tas-saħħa. Għaldaqstant il-Kummissjoni taċċetta din l-emenda. 3.2.1.7 Emenda 9 ("preċiżazzjonijiet rigward is-sorveljanza medika") (Artikolu 8(1)(a) (ġdid)) Din l-emenda tippreċiża li s-sorveljanza tas-saħħa tal-ħaddiema li jkunu esposti għar-riskji li dwarhom tittratta d-Direttiva għandha titwettaq minn staff ikkwalifikat u awtorizzat, f'konformità mal-liġijiet u l-prassi nazzjonali. Din l-emenda hija konformi ma' l-ispirtu tad-dispożizzjonijiet tad-Direttiva ta' Qafas u hija aċċettata mill-Kummissjoni. 3.2.1.8 Emenda 10 ("tisħiħ tad-dispożizzjonijiet li għandhom jippermettu lill-awtorità medika l-aċċess għar-riżultati ta' l-evalwazzjoni tar-riskji") (Artikolu 8(2)) L-emenda tippreċiża limin iħaddem jeħtieġlu wkoll jiffaċilita lill-awtorijiet inkarigati mis-sorveljanza medika l-aċċess għar-riżultati ta' l-evalwazzjoni tar-riskji li jkun kellu jwettaq skond id-direttiva ta' qafas 89/391 u l-Artikolu 4 tal-proposta ta' Direttiva, u dan meta dan ikun ta' siwi għas-sorveljanza medika. Dan isaħħaħ il-koerenza tal-miżura stabbilita għas-sorveljanza tas-saħħa tal-ħaddiema esposti għar-riskji li dwarhom tittratta l-proposta ta' Direttiva. Għaldaqstant il-Kummissjoni taċċetta din l-emenda. 3.2.1.9 Emenda 11 ("ħaddiem għandu jsirlu eżami mediku f'ċerti ċirkostanzi, partikolarment fil-każ ta' esponiment li jaqbeż il-valuri ta' limitu") (Artikolu 8(3)) Din l-emenda ddaħħal l-obbligu li ħaddiem li jkun ġie espost għar-riskji li dwarhom tittratta din il-proposta ta' Direttiva isirlu eżami mediku f'ċerti każi, partikolarment meta jkun seħħ esponiment li jaqbeż il-valuri ta' limitu. Il-Kummissjoni hija favur is-sorveljanza effettiva u effikaċi tas-saħħa tal-ħaddiema, u minn dejjem argumentat favur li l-opportunità ta' eżami mediku tingħata lill-ħaddiem fiċ-ċirkostanzi msemmija fl-Artikolu 8, u taċċetta l-emenda. 3.2.1.10 Emenda 12 ("preċiżazzjoni dwar l-ambitu ta' l-evalwazzjoni min-naħa tal-Kummissjoni tar-rapporti dwar l-implimentazzjoni tad-Direttiva li l-Istati Membri għandhom iressqulha kull 5 snin") (Artikolu 8(3), parti introduttorja) L-emenda tippreċiża l-ambitu kopert mill-informazzjoni li l-Kummissjoni kull 5 snins sejra tibgħat lill-Parlament, lill-Kunsill, lill-Kumitat Ekonomiku u Soċjali Ewropew u lill-Kumitat Konsultattiv dwar is-Sikurezza u s-Saħħa dwar din it-tematika. L-informazzjoni sejra tittratta l-kontenut tar-rapporti mibgħuta mill-Istati Membri, l-evalwazzjoni ta' dawn u l-evalwazzjoni ta' l-iżviluppi li jkunu seħħew fil-qasam ikkonċernat. Il-Kummissjoni tqis li l-emenda tikkkompleta t-test u għaldaqstant taċċettaha. 3.2.1.11 Emenda 13 ("tfassil mill-Kummissjoni ta' gwida għall-prassi t-tajba") (Artikolu 12(a) (ġdid)) Din l-emenda timponi fuq il-Kummissjoni l-obbligu li tfassal gwida għall-prassi t-tajba biex tgħin lil min iħaddem jifhem aħjar id-dispożizzjonijiet tekniċi tad-Direttiva. Il-Kummissjoni tista' taċċetta din l-emenda, anki jekk din ma tidhirx li hija sintonizzata mal-ftehim interistiuzzjonali rigward il-kwalità tat-tfassil leġiżlattiv tal-Komunità (ara wkoll l-emenda 4), bil-għan li tiffaċilita l-ilħiq ta' kompromess f'qasir żmien. 3.2.1.12 Emendi 20 u 28 (Artikolu 4(3)), 23 u 31 (Artikolu 5(3)) ("tneħħija tar-referenza rigward l-evalwazzjoni tar-riskji fil-każ ta' esponiment għal sorsi naturali") Il-Kummissjoni ħadet nota li l-Parlament ma jixtieqx li r-riskji kkawżati mill-esponiment tal-ħaddiema għar-radjazzjonjiet ta' oriġini naturali jaqgħu fl-ambitu ta' l-applikazzjoni tal-proposta. Din l-emenda tikkonsisti fl-adattament tat-test ta' l-Artikolu kkonċernat fid-dawl ta' din id-deċiżjoni. Il-Kummissjoni tista' tifhem l-argumenti mressqa mill-Parlament u għaldaqstant tista' taċċetta dawn l-emendi. Madankollu, tixtieq tfakkar li din l-aċċettazzjoni ma tfissrix li hija tqis li l-esponiment għar-radjazzjonijiet ottiċi ta' oriġini naturali ma jikkostitwixxux riskju għall-ħaddiema li jkunu qed jaħdmu barra. 3.2.1.13 Emendi 22 u 30 (Artikolu 4(1)), emenda 29 (Artikolu 4(4)), emendi 25 u 32 (Artikolu 6, parti introduttorja u punt (c)) ("tneħħija tar-referenzi għar-radjazzjonijiet ottiċi u inklużjoni ta' referenza għar-radjazzjonijietta' oriġini artifiċjali") Il-Kummissjoni tista' taċċetta dawn l-emendi għall-istess raġunijiet mogħtija fi 3.2.1.12. 3.2.1.14 Emenda 26 ("żieda ta' referenza għar-radjazzjonijiet ta' oriġini artifiċjali u tneħħija tar-referenza għat-trasferiment possibbli ta' ħaddiem li jkun ġie espost") (Artikolu 8(3)) F'dak li jirrigwarda l-preċiżazzjoni dwar l-esponiment għar-radjazzjonijiet ta' oriġini artifiċjali, il-Kummissjoni tista' taċċetta din l-emenda għall-istess raġunijiet mogħtija fi 3.2.1.12. F'dak li jirrigwarda t-tneħħija tal-parti tas-sentenza li kienet issemmi espliċitament il-possibbiltà tat-trasferiment għal xogħol ieħor ta' ħaddiem li jkun bata effetti ħżiena fuq saħħtu wara li jkun ġie espost għal radjazzjonijiet ottiċi, il-Kummissjoni tqis li l-aċċettazzjoni tagħha sejra tiffaċilita l-ilħiq ta' kompromess f'qasir żmien. 3.2.2. Emendi aċċettati fil-prinċipju L-ebda każ. 3.2.3. Emendi rifjutati 3.2.3.1 Emenda 5 ("trasferiment ta' kompetenza lill-Istati Membri f'dak li jirrigwarda l-obbligi dwar l-evalwazzjoni tar-riskji fil-każ ta' esponiment fuq ix-xogħol għar-radjazzjonijiet ta' oriġini naturali") (Artikolu4(2)) Il-Kummissjoni ma tistax taċċetta din l-emenda li, f'kuntradizzjoni ma' l-emendi ttrattati fil-paragrafi 3.2.1.12 sa 3.2.1.14, iżżomm ir-radjazzjonijiet ta' oriġini naturali fl-ambitu ta' l-applikazzjoni tal-pożizzjoni komuni, imma tassenja lill-Istati Membri kompetenzi li ma jaqblux mal-qafas ġuridiku Komunitarju stipulat mid-Direttiva ta' Qafas 89/931. 3.3. Proposta emendata Skond l-Artikolu 250(2) tat-Trattat tal-KE, il-Kummissjoni temenda l-propożizzjoni tagħha f'konformità ma' dak ta' hawn fuq, u, għal raġunijiet ta' koerenza temenda wkoll l-isem tal-proposta għal "Proposta għal Direttiva tal-Parlament Ewropew u tal-Kunsill dwar ir-rekwiżiti minimi ta' sikurezza rigward l-esponiment tal-ħaddiema għar-riskji kkawżati mill-aġenti fiżiċi (radjazzjonijiet ottiċi ta' oriġini artifiċjali ) (dsatax-il Direttiva individwali fit-tifsira ta' l-Artikolu 16(1) tad-Direttiva 89/391/KEE)" Tneħħi wkoll it-tieni sentenza tal-Premessa 13 u żżid il-preċiżazzjoni "ta' oriġini artifiċjali" fl-Artikolu 1(1) u (2). [1] Ara d-dikjarazzjoni tal-Kunsill fil-minuti tal-25 ta' Ġunju 2001.